22.9.2022
ET
Euroopa Liidu Teataja
C 363 A/11
Reservnimekirjade koostamiseks kontrollib valikukomisjon suurima punktisumma saanud kandidaatide dokumente saadud punktide järgi kahanevas järjestuses, kuni jõutakse iga valdkonna kohta vajaliku kandidaatide arvuni.
Ülejäänud kandidaatide dokumente ei kontrollita.
Seetõttu kantakse iga valdkonna reservnimekirja ainult nende osalemistingimusi täitvate kandidaatide nimed, kes on kõigi testide ja katsete eest saanud minimaalse nõutava punktisumma ning üldvõimete ja -oskuste ja valdkonnapõhiste oskuste hindamise katsete eest kokku kõige rohkem punkte 170st.
Tulemus 170 moodustub maksimumpunktidest, mis on võimalik saada üldvõimete ja -oskuste hindamise katsete (70 punkti) ja valdkonnapõhise intervjuu (100) eest.
Kandidaatide nimed esitatakse tähestikjärjestuses.
Reservnimekirjad tehakse kättesaadavaks värbavatele talitustele.
Kõik hindamiskeskuse testid ja katsed sooritanud kandidaadid saavad oskuste passid, mis sisaldavad valikukomisjoni kvalitatiivset tagasisidet.
Edukate kandidaatide oskuste passid tehakse kättesaadavaks ka värbavatele talitustele.
Reservnimekirja kandmine ei anna õigust töökohta saada ega mingeid tagatisi selleks. 5.
VÕRDSED VÕIMALUSED JA MÕISTLIKUD ABINÕUD
EPSO püüab tagada võrdsed võimalused kõigile kandidaatidele.
Kui kandidaadil on puue või terviseprobleem, mis võib testide või katsete sooritamist mõjutada, tuleb see ära märkida kandideerimisavalduses ja järgida mõistlike abinõude taotlemise menetlust, nagu on kirjeldatud käesolevale konkursiteatele lisatud üldeeskirjades (vt III lisa punkt 1.3).
EPSO vaatab taotluse ja asjakohased tõendavad dokumendid läbi ning võib vajaduse korral pakkuda mõistlikke abinõusid.
Lisateave EPSO võrdsete võimaluste poliitika ning mõistlike abinõude taotlemise kohta on EPSO veebilehel.